प्रणय ने बताया कि वह खुद भी दुबई एक बैंक में एसोसिएट वाइस प्रेसिडेंट है। दोनों भाइयों के साथ उसका भी सलाला जाने का कार्यक्रम था। लेकिन उनके बैंक की सेमीनार होने पर उनको उसका स्पीकर बनाया गया था। ईद पर अवकाश होने पर सेमिनार की तैयारी करने का अच्छा मौका मिला गया था। इसलिए दोनों भाई गौरव व अंकुर को सलाला जाने से इनकार कर दिया था। उसने बताया कि गत वर्ष वे सब इसी मार्ग से और इसी कार से एक साथ सलाला घूमने गए थे।